Școala online, problematică în Italia, unde guvernul nu oferă sprijin financiar. Mărturia unui elev român.
Copiii și părinții români din Italia şi Spania se află în aceeași situație ca cea de la noi. Școlile şi grădiniţele din Italia și Spania nu vor mai fi deschise până în toamnă. Părinţii sunt obligaţi să le asigure copiilor laptopuri şi tablete pentru cursurile online.
La fel ca tine, românii plecaţi în Spania şi
Italia îşi supraveghează de acasă copiii care au cursuri online. Dacă și tu ești
înfuriat de situația creată de cursurile online, află că în Bergamo, unul
dintre cele mai afectate oraşe din Italia de Covid-19, educaţia se face în
condiţii dificile. Guvernul nu sprijină financiar clasele online, aşa că
părinţii sunt cei care trebuie să le asigure copiilor dispozitive."Câteva persoane au probleme de Internet, de conectare, şi nu pot să stea în videolecţie toată dimineaţa sau toate orele“, spune Ovidiu, elev la Bergamo.Şi în Spania, copiii experimentează lucruri noi. Patricia, elevă acolo, spune că profesorii le dau zilnic teme de făcut: "Eu ţin legătura cu profesorul şi colegii mei din clasă prin aplicaţia Zoom. Fac temele online şi le trimit. Aproape zi de zi intrăm în conferinţă şi vorbim despre temele pe care le-am avut“.